WikipediA 

Lingua bretoa 


Na Galipedia, a Wikipedia en galego. 

O bretón^ ( brezhoneg ) é unha lingua celta insular de tipo britónico, 
estreitamente emparentada co córnico. Fálase sobre todo nos territorios 
occidentais da Bretaña, aínda que se está a recuperar noutras partes do 
territorio da rexión, mesmo naquelas zonas onde tradicionalmente non 
se falou ou non se ten falado dende hai varios séculos. 

A lingua bretoa tamén tivo unha certa repercusión en Galicia^ 3 !, 
influíndo sobre a lingua galega e propiciando a aparición dun dialecto 
mindoniense^ nos seus asentamentos, que perduraron ata o século XV 
no norte da actual provincia de Lugo (na comarca de Mondoñedo) e 
mais nalgunhas outras zonas costeiras de Galicia. Estes asentamentos 
de colonias bretoas foron derivados da fuxida das Illas Británicas 
durante a invasión anglosaxoa^ Compre re f erencia } cara a terras do noroeste 
ibérico. Así as cousas, non se conserva texto ningún redactado nunha 
posíbel ramificación galaica do bretón. 


O bretón é falado na Bretaña, especialmente ao oeste dunha liña entre 
Plouha e La Roche-Bernard (ó leste de Vannes). Provén da lingua 
falada pola comunidade britona que habitou entre Gran Bretaña e Armórica, e que chegou incluso a Galicia. A lingua foi 
falada polas clases altas até o século XII. Porén, comezou a decaer e acabou sendo só a lingua das clases baixas da 
Bretaña occidental, cando a nobreza e a burguesía adoptaron o francés. Como lingua da escrita empregouse o latín até o 
século XV, cando se pasou ao francés. Aínda así, hai unha pequena tradición de literatura bretoa, e algo do vocabulario do 
bretón antigo pervive hoxe como termos científicos e filosóficos en bretón moderno. 

Pronuncia: 

A monarquía francesa non adoptou ningunha postura cara as linguas minoritarias 
de Francia que falaban as clases baixas, aínda que esixía o uso do francés para os 
asuntos gobernamentais. Co período revolucionario chegou a introdución de 
políticas que favoreceron o francés por enriba das linguas rexionais, chamadas 
pexorativamente patois . Os revolucionarios asumiron que os reaccionarios e os 
monárquicos preferían que a poboación falase as linguas rexionais para que as 
masas de campesiños estivesen desinformados. En 1794 Barére enviou ao Comité 
de salut public o seu "informe sobre as linguas", no cal dicía que M o federalismo e 
a superstición falan bretón". Baixo a Terceira, Cuarta e Quinta repúblicas, até 
finais da década de 1960, as prácticas humillantes eran comúns nas escolas, 
tentando erradicar a lingua e cultura bretoas.^ 

Hoxe, a pesar do centralismo político de Francia e da importante influencia dos 
medios de comunicación, o bretón é falado como lingua cotiá por arredor de 
200.000 persoas. Isto é, porén, moito menos dos 1,3 millóns de 1930. A comezos 
do século XX a metade da poboación bretoa só coñecía o bretón. Arredor de 1950 
tan só restaban uns 100.000 falantes monolingüesJ 6 ^ 

En 1925, grazas ao profesor Roparz Hemon, apareceu a publicación Gwalarn. Ó 
longo dos seus 19 anos de vida, Gwalarn tentou elevar a lingua ó nivel doutras 
grandes linguas internacionais creando traballos orixinais abarcando todos os 
xéneros e traducindo traballos con sona á lingua bretoa. En 1946 foi substituída 
pola publicación Al Liamm. 

En 1977 creáronse as escolas Diwan, que ensinan bretón aplicando a inmersión 
lingüística. Teñen uns centos de alumnos dende a escola primaria até a secundaria. 

Os títulos da banda deseñada Astérix teñen sido traducidos ó bretón, e curiosamente a vila gala onde Astérix vive está na 
península de Armórica, hoxe en día Bretaña. Existen tamén traducións doutros títulos de banda deseñada, como Tintín, 
Spirou, Titeuf etc. Tamén existe versión en bretón dalgúns filmes (Lancelot du Lac , Shakespear e in Lov e, Mari on du 
Faouet, Sezneg) e series de televisións ( Columbo, Perry Mason ). 

Algúns escritores e lingüistas que publicaron en bretón acadaron sona internacional, como por exemplo Yann-Ber 
Kalloc’h, Roparz Hemon, Anjela Duval, Pér-Jakez Helias e Youenn Gwernig. 

O primeiro dicionario en bretón, o Catholicon, foi tamén o primeiro dicionario de francés. Foi editado por Jehan Lagadec 
en 1464, e trátase dunha obra trilingüe con entradas en bretón, francés e latín. Hoxe existen dicionarios bilingües entre 
bretón e inglés, neerlandés, alemán, castelán e galés. Tamén existe un dicionario monolingüe, o Geriadur Brezhoneg an 
Here, que define as palabras bretoas en bretón. A primeira edición, de 1995, contiña arredor de 10.000 verbas, e a segunda 
edición (2001) acadou as 20.000 palabras. 


Migracións dos falantes de linguas 
britónicas arredor do século VI. 



Distribución xeográfica e dialectos 



Dialectos do bretón. 


O bretón fálase principalmente na parte occidental de Bretaña, 
malia que hai pequenos grupos de falantes na parte oriental, 
onde tamén se fala galó . O bretón divídese en catro dialectos, 
coñecidos en bretón como: 

Falantes de bretón en 2004. 



























■ leoneg (leonés), no nordeste. 

■ tregerieg (tregorés), no norte. 

■ gwenedeg (vannetés), no sur. 

■ kerneveg (cornuallés), no sueste. 

Este último non debe ser confundido coa lingua propia de Cornualles ( kernewek ). Tamén existiu un quinto dialecto, hoxe 
desaparecido, chamado guérandais, falado até comezos do século XX nas rexións de Guérande e Batz-sur-Mer. As 
fronteiras entre estes dialectos, por outra banda, non están claras, e a división pódese facer entre o dialecto vannetés e o 
resto, que forman un continuo dialectal. 

Fonoloxía 

Vogais 

As vogais en bretón poden ser curtas ou longas. Todas as vogais sen acento son curtas, e as acentuadas poden ser curtas ou 
longas. Todas as vogais poden tamán ser nasalizadas,^ que sinálase engadindo un [n] logo da vogal. 



Anterior 

Arredondada 

Posterior 

Pechada 

/7 i/ 

u/ y/ 

ou /u/ 

Semipechada 

e /e/ 

eu / 0 / 

0 / 0 / 

Semiaberta 

e /e/ 

eu /ce/ 

0 h/ 

Aberta 

a /a/ 


a /aJ 


Os ditongos son /ai, ei/. 


Consoantes 



Bilabial 

Labiodental 

alveolar 

Postalveolar 

Palatal 

tenue lab. 

Velar 

■j Uvular 

tenue lab. 

Glotal 

Nasal 

m /m/ 


n/ n/ 


gnlpl 





Oclusiva 

Sonora 

b /b/ 


d /d/ 




g/g/ 

gw, 

gou 

/ 

g w / 



Xorda 

p/ p / 


t/ 1/ 




k/k/ 

kw 

/k w / 



Fricativa 

Sonora 


vM 

z, zh /z/ 

y/ 3 / 







Xorda 


fl f/ 

s /s/ 

ch /J7 



c’h /x/ 



h, zh 
/h/ 

Vibrante 









r/R/ 


Aproximante 

Lateral 



1/ 1/ 


Ih /Á/ 






Central 





y/j/ 

ul 


IV 

/w/ 




Estatuto oficial 


Estatuto 







O bretón non á unha lingua oficial de Francia, a pesar das demandas de 
recoñecemento oficial por parte dos autonomistas e doutros sectores da 
poboación. Estes reclaman que o bretón teña un lugar na escola, nos 
medios de comunicación e noutros aspectos da vida pública. 

Constitución francesa 

En xullo de 2008, a Constitución de Francia foi emendada coa adición 
do artigo 75-1, que di: 

Article 75-1: Les langues régionales appartiennent au 
patrimoine de la France 

Artigo 75-1: As linguas rexionais pertencen ó patrimonio de 
Francia. 

Isto é un paso importante para o recoñecemento do bretón e doutras 
linguas minoritarias de Francia. Porán non hai ningún recoñecemento 
explícito máis aló disto. 



Hóteí de Paiice-PféfEciure 
Ti-aoiií Prefeti 


Canseil Géttérai 
Kuzül-depart&mant 


Office de Touñsme 
77 an Douristed 


HB Cars Kirn-boutin 


fiüí 

théooqbe 

LE HAR5 


Sinais bilingües en bretóns e francés (en 


Kemper/Quimper) 


Rexión 

Así e todo, as autoridades rexionais e departamentais empregan o 
bretón en certa medida, por exemplo na sinalización. Pódese ver certa 
sinalización bilingüe, como nos nomes das rúas e nalgunhas estacións 
do metro de Rennes. Segundo a lexislación francesa Qei Toubon ) é 
ilegal incluso que os rótulos comerciais estean unicamente en bretón, 
deben ser bilingües ou só en francés. Dado que normalmente precísase 
máis espazo para sinalizar nas dúas linguas, sinalízase normalmente só 
en francés. 

wm 


École maternelle 
du FAUX-PONT I 

Classes bílingues breton-fran^aís 

Klasou divyezhek brezhoneg^gafleg 

_ J 


Sinal bilingüe nunha escola con clases en 
bretón e francés en Roazhon/Renries 


O Ofis ar Brezhoneg, a axencia da lingua bretoa, foi creada en 1999 
polo goberno da rexión de Bretaña para promover o uso do bretón. 

Lanzaron a campaña Ya d’ar brezhoneg, asinada por empresas, organizacións e concellos para promover o uso do bretón, 
por exemplo instalando sinalización bilingüe e engadindo a opción bretoa nas súas páxinas web. 


Exemplos 


Noso Pai 

Hon Tad, 

c'hwi hag a zo en Neñv, 
ra vo santelaet hoc'h ano. 

Ra zeuio ho Rouantelezh. 

Ra vo graet ho youl war an douar evel en neñv. 
Roit dimp hizio bara hor bevañs. 

Distaolit dimp hon dleoú 
evel m' hor bo ivez distaolet d' hon dleouñon. 
Ha n' hon lezit ket da vont gant an temptadur, 
met hon dieubit eus an Droug. 


Táboa lexical comparativa 

A seguinte táboa permite comparar as semellanzas lingüísticas entre o bretón, o córnico, o galó, o galego e mailo francés. 
Nótanse semellanzas de construción entre o bretón e máis o galó: por exemplo, as expresións para o «esquío», kazh-koad 
e chat-de-boéz, significan «gato de bosque» en ámbalas dúas linguas. 



























Bretón 

Córnico 

Galó 

Francés 

Galego 

gwenanenn 

gwenenenn 

avétt 

abeille 

abella 

kador 

kador 

chaérr 

chaise 

cadelra 

formaj 

keus 

fórmaij 

fromage 

queixo 

er-maez 

yn mes 

desort 

dehors 

fóra 

kouezhañ 

koedha 

cheir 

tomber 

caer 

gavr 

gaver 

biq 

chévre 

cabra 

ti 

chy 

ostéu 

maison 

casa 

gweuz 

gweus 

lip 

lévre 

beizo 

genoú 

ganow 

góii 

gueule 

fociño 

niver 

niver 

limerot 

nombre 

número 

perenn 

perenn 

peirr 

poire 

pera 

skol 

skol 

escoll 

école 

escola 

gwiñver, kazh-koad 

gwiwer 

chat-de-boéz 

écureuil 

esquío 

ster(ed)enn 

sterenn 

esteill 

étoile 

estrela 

butuniñ 

megy 

betunae 

fumer 

fumar 

hiziv 

hedhyw 

anoet 

aujourd'hui 

hoxe 

c'hwibanat 

whybana 

sublae 

siffler 

asubiar 


Notas 

1. Entrada en Ethnologue correspondente ao bretón (http://www.ethnologue.com/show_language. asp?code=b 

re) (en inglés) 

2. Definicións no Dicionario da Real Academia Calega (http://academia.gal/dicionario/-/termo/busca/bretón) e 
no Portal das Palabras (http://portaldaspalabras.gal/dicionario/procura/breton) para bretón. 

3. "Gaelic". Urban Dictionary (en inglés). ": Gaelic or Goidelic derived from the Gallaic language spoken by the 
Gallaeci tribes in Gallaecia" 

4. "Bretoña, Sede do Bispado de Britonia". Pangalaica. 

5. Información do ICBL sobre o bretón (http://www.breizh.net/icdbl/saozg/endangered. htm#lmage%20No.%20 

2:%20Breton%20is%20a%20hindrance%20to%20good%20citizenship) en breizh.net 

6. Informe de Ethnologue (http://www.ethnologue.com/show_language. asp?code=bre). (en inglés) 

7. HEMON, Roparz e EVERSON, Michael (2007). Breton Crammar. Evertype/AI Liamm. ISBN 978-1-904808- 
11-4. 

8. Constitución da República Francesa (http://www.assemblee-nationale.fr/connaissance/constitution.asp) (en 

francés) 


Véxase tamén 


Outros artigos 

■ Spilhennig. 

■ Ya d'ar brezhoneg. 

■ Ortografía do bretón. 

Ligazóns externas 

■ Histoire de la langue bretonne (https://web.archive.org/web/200508300 

14227/http://www.kervarker.org/fr/whatisbreton_01_noid.html) 


Vexa no Galizionario as 


^ tfr 

■ÍL tfs 

palabras en Bretón 


Existe unha versión da 
Wikipedia en Lingua 
bretoa 




Wikimedia Commons ten 
máis contidos multimedia 
nacategoría: Lingua 
bretoa 


A Galipedia ten un 


























































■ langue-bretonne.com (https://web.archive.org/web/20190705085436/htt Rortal sobre: Bretaña 

p://www.langue-bretonne.com/) 

■ Liste de 153 ouvrages pour apprendre le breton (ministére de la Culture) (http://www.culture.gouv.fr/culture/ 
dglf/lang-reg/methodes-apprentissage/Listes_d_ouvrages_d_apprentissage/Breton.htm) 


Traído desde "https://gl.wikipedia.org/w/index.php?title=Lingua_bretoa&oldid=5300635" 


A última edición desta páxina foi o 5 de novembro de 2019 ás 14:18. 

Todo o texto está dispoñible baixo a licenza Creative Commons recoñecemento compartirjgual 3.0; pódense aplicar termos 
adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 




